Vetelin yhteiskoulun rakennus 1950-luvun lopulla.
**Vetelin lukio** on Vetelin keskustassa sijaitseva toisen asteen oppilaitos.

Historiaa
---------

Veteliin ryhdyttiin perustamaan oppikoulua jo 1930-luvun jälkipuoliskolla, koska lähin oppikoulu oli Kokkolassa. Vetelin yhteiskoulun kannatusyhdistys perustettiin 25. heinäkuuta 1937, ja koulusta suunniteltiin kolmiluokkaista. Kouluun saatiin valtioneuvoston lupa vasta vuonna 1945, kun suojeluskunnat oli määrätty lakkautettavaksi ja Vetelin suojeluskunnan omaisuus, mm. Suojala-niminen rakennus, päätettiin luovuttaa Vetelin kunnalle koulukäyttöön. Vuodenvaihteessa 1948–1949 koulun ylläpito-oikeus siirtyi kunnalta kannatusyhdistykselle.

Keväällä 1949 Vetelin oppikoulu sai oikeuden antaa keskikoulun päästötodistuksia, sillä koulusta oli tullut neliluokkainen.

Uusi koulutalo Kaskela rakennettiin vuosina 1955–1956 Suojalan viereen.

Kannatusyhdistys päätti vuonna 1955 anoa lukio-opetusoikeutta, ja oikeus myönnettiin vuonna 1956, vaikka kouluhallitus oli suhtautunut hankkeeseen nihkeästi. Ensimmäiset ylioppilaat – kaikkiaan 16 – valmistuivat keväällä 1959.

Vetelin lukion päärakennus
1960-luvun alussa alettiin suunnitella uutta koulurakennusta, mutta hanke venyi, ja uusi rakennus Tietola valmistui vasta joulukuussa 1966. Koulun ylläpito siirtyi kannatusyhdistykseltä Vetelin kunnalle vuonna 1967. Kannatusyhdistykselle oli kertynyt suuret velat.

Vetelissä siirryttiin peruskoulujärjestelmään elokuussa 1974, ja koulun nimi muuttui tuolloin Vetelin lukioksi; se oli kuitenkin vuoteen 1985 saakka osa kunnan koululaitosta. Oppilasmäärät olivat suurimmillaan 1970-luvun lopulla: syksyllä 1978 lukion 1. luokan aloitti 148 oppilasta. Kurssimuotoiseen opetukseen siirryttiin syksyllä 1982 ja luokattomaan lukio-opetukseen syksyllä 1995. Tietola-rakennus kunnostettiin vuosina 2002–2003. Vuonna 2006 lukion 50-vuotisjuhlien kunniaksi julkaistiin historiikki ja opiskelijamatrikkeli *Koulutietä 50 vuotta: Vetelin lukio 1956–2006*.

Vetelin lukio lakkautettiin keväällä 2018 pienentyneiden opiskelijamäärien takia, mutta opetus alkoi uudelleen syksyllä 2020.

Rehtorit
--------

* Eero Hoffrén 1956–1961
* Jouko Ahtiainen 1961–1964
* Aarre Lampi 1964–1994
* Marja-Liisa Pekkola 1994–2000
* Riitta Liias-Lepistö 2000–2011
* Tero Lahtinen 2011–2018
* Petri Saari 2020–

Lähteet
-------

1. ↑  Harju, Heidi-Maria: Ensi syksylle ei yhtään uutta opiskelijaa – Veteli lakkauttaa sittenkin lukionsa *Yle Uutiset*.  23.6.2016. Viitattu 24.5.2017.
2. ↑  Vetelin lukio avaa ovensa 2020.[vanhentunut linkki] Vetelin lukio.

Kirjallisuutta
--------------

* Aho-Matilainen, Katariina: *Koulutietä 50 vuotta: Vetelin lukio 1956–2006*. Veteli: Vetelin lukio, 2006. ISBN 952-92-0830-8.

Aiheesta muualla
----------------

* Vetelin lukion sivusto

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Veteli |
| --- |
|  |
| 
* Keski-Pohjanmaa
* Kaustisen seutukunta

 |
|  |
| Kylät | 
* Aho
* Alaspää
* Haapala
* Haapasalo
* Heikkilä
* Haukilahti
* Finnilä
* Forsbacka
* Isokylä
* Kainu
* Kalliojärvi
* Lammasoja
* Nykänen
* Patana
* Polso
* Pulkkinen
* Rytiniemi
* Räyrinki
* Sillanpää
* Siponkoski
* Torppa
* Tunkkari
* Yliveteli
* Seppälänkylä
* Viiste
* Ämmänkoski

 | Vetelin vaakuna |
|  |
| Luonto | 
* Halsuanjoki
* Karjalankoski
* Patanan tekojärvi
* Perhonjoki
* Porasenjoki
* Vissaveden tekojärvi

 |
|  |
| Kulttuuri | 
* Vetelin museo
* Vetelin Nuorisokuoro
* Vetelin Poikakuoro
* *Taideteokset ja muistomerkit*

 |
|  |
| Seurakunnat | 
* Vetelin seurakunta
	+ Vetelin kirkko
	+ Vetelin kirkonkylän rukoushuone
	+ Räyringin rukoushuone
* Vetelin-Halsuan helluntaiseurakunta
* Vetelin vapaa evankelisluterilainen seurakunta

 |
|  |
| Urheilu ja liikunta | 

|  |  |
| --- | --- |
| Urheiluseurat | 
* Veteli-Pesis
* Vetelin Urheilijat

 |
|  |
| Liikuntapaikat | 
* Kemora
* Torpan pallokenttä
* Vetelin keskuskenttä
* Vetelin liikuntakeskus
* Vetelin pesäpallokenttä

 |

 |
|  |
| Koulutus | 
* Vetelin lukio

 |
|  |
| Liikenne | 
* Seututie 750
* Valtatie 13

 |
|  |
| Muuta | 
* Vetelin vaakuna
* Perhonjokilaakso

 |

 |